Muhammad an-Nujoboziy. (Abu Bakr) Muhammad ibn Ali ibn Muhammad an-Nujoboziy al-Buxoriy (hijriy 533-yil jumaduloxir oyining 18-sanasi (milodiy 1139-yil)da olamdan o‘tgan) — seribodatli, ko‘pni ko‘rgan zohid imom, faqih va muhaddis bo‘lgan. Uning „"Martaʼu-n-nazar fi fazoili-l-aʼmol va mahosini-l-axloq"“ („Solih amallar va go‘zal xulqlarga eʼtiborni kuchaytirish“) nomli asari bo‘lgan. U ulamolardan, ulamolar ham undan hadis rivoyat qilganlar.